Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: 1997. évi XLVII. törvény 15. § (6) bekezdése írja elő. E törvény kormányzati előkészítése és parlamenti vitája során
Paragraph Index: 1007

(1) bekezdése szerint „a gyermeknek joga van a szabad véleménynyilvánításhoz, és ahhoz, hogy tájékoztatást kapjon jogairól, jogai érvényesítésének lehetőségeiről, továbbá ahhoz, hogy a személyét és vagyonát érintő minden kérdésben közvetlenül vagy más módon meghallgassák, és véleményét korára, egészségi állapotára és fejlettségi szintjére tekintettel figyelembe vegyék”. Ezen rendelkezések, valamint azon tény alapján, hogy Nektv. szövegezése szerint e jogok „kizárólagosak” és „elidegeníthetetlenek”, úgy vélem, hogy a nemzeti és etnikai kisebbséghez való tartozás, s a konkrét ügyben a programban való részvétel kérdésében a korlátozottan cselekvőképes gyermek véleményét mindenképpen ki kell kérni. (Ezt az álláspontot támasztja alá a magyar állampolgárságról szóló 1993. évi LV. tv. 15. § (1) bekezdése is, amely a nemzeti és etnikai önazonossághoz hasonlóan az identitás alkotóelemét képező állampolgárságot érintő kérelmek benyújtásakor az érintett korlátozottan cselekvőképes személy meghallgatását rendeli.) Ebből következik, hogy az érintett korlátozottan cselekvőképesnek is meg kell adnia az Avtv. 3. § (2) bekezdés

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes